LLยึด‘แพลทตินั่ม’ลุยรถเช่าดันรายได้
&#8220;ลิฟวิ่งแลนด์&#8221; แตกไลน์ธุรกิจรถเช่า ลุยซื้อหุ้นแพลทตินั่ม 76%
19 ธ.ค. 2555

“ลิฟวิ่งแลนด์” แตกไลน์ธุรกิจรถเช่า ลุยซื้อหุ้นแพลทตินั่ม 76% 
นายภพ เพชรสุวรรณ กรรมการผู้จัดการ บริษัท ลิฟวิ่งแลนด์ แคปปิตอล (LL) เปิดเผยว่า บริษัทจะใช้เงินสดจากเงินทุนหมุนเวียนบริษัท และเงินจากการขายหุ้นเพิ่ม ทุนให้นักลงทุนเจาะจง (PP) ซื้อหุ้นของบริษัท แพลทตินั่ม ออโต้เซอร์วิส จำนวน 608,000 หุ้น มูลค่าที่ตราไว้หุ้นละ 100 บาท คิดเป็น 76% ของทุนชำระแล้ว 80 ล้านบาท ราคาซื้อหุ้นละ 238.48 ล้านบาท 
มูลค่าเงินลงทุนไม่เกิน 145 ล้านบาท โดยซื้อจากผู้ถือหุ้นแพลทตินั่มฯ 5 ราย ซึ่งไม่มีความเกี่ยวโยงกับบริษัท ประกอบด้วย Grange Ford Capital Management จำนวน 391,999 หุ้น หรือ 49% บริษัท ปริ๊นซ์ แกรนด์ 24.5% นายศุภฤกษ์ โชคเป็นธรรม 0.625% นายอนิรุทธ์ ทิพย์นัส 0.625% และบริษัท โซลิดัส เอเชีย 1.25% ระยะเวลาซื้อขายไม่เกินวันที่ 31 ม.ค. 2556 หลังตรวจสอบงบการเงิน 
บริษัท แพลทตินั่มฯ ดำเนินธุรกิจให้บริการรถเช่าแบบครบวงจร สินทรัพย์รวม 278.88 ล้านบาท หนี้สิน 190.84 ล้านบาท กำไรสุทธิ 4 ไตรมาส 4.72 ล้านบาท (พ.ย. 2554ต.ค. 2555) 
“การลงทุนหุ้นแพลทตินั่มฯ เป็นการกระจายความเสี่ยงจากธุรกิจอสังหาริมทรัพย์ที่ขาดทุนต่อเนื่อง ไปสู่ธุรกิจรถเช่าซึ่งผลตอบแทนดี ว่า ด้านผลดำเนินงานของแพลทตินั่มฯ มีกำไรสุทธิ 3 ปีล่าสุด และมีแนวโน้มดีขึ้นต่อเนื่อง สร้างกำไรให้ LL ในฐานะผู้ถือหุ้นใหญ่ได้” นายภพ กล่าว 
ทั้งนี้ LL จะจัดสรรหุ้นเพิ่มทุน PP ให้นักลงทุน 4 ราย จำนวน 690 ล้านหุ้น ราคาหุ้นละ 0.25 บาท ประกอบด้วย Quest Capital Investment Ltd. จำนวน 358 ล้านหุ้น มูลค่า 89.5 ล้านบาท นายสมคิด ชมพูน จำนวน 120 ล้านหุ้น นายวรพจน์ อำนวยพล 110 ล้านหุ้น และนางพรนที สมพงษ์ชัยกุล 102 ล้านหุ้น